CONSTITUCIÓ DE CATALUNYA

Constitució de Catalunya, partida de Catalunya (13-03-2016 a NN-02-2017), feta al torn 453.

## Document

### Article 1

Catalunya és una monarquia parlamentaria que s’organitza en règim de llibertat i de justícia. Els poders de tots els seus òrgans emanen del poble i les tradicions centenàries de la nació catalana.

### Article 2

El poder queda dividit en: legislatiu, executiu i judicial, aquests poders són independents entre sí.

### Article 3

Catalunya és un estat laic, no té religió oficial.

### Article 4

El poder legislatiu resideix en el parlament i s’organitza de la següent manera:

1. El parlament està format per 10 diputats electes, un dels quals serà el president de la cambra.
2. Els diputats seran escollits per votació general en la que participaran tots els que habitin aquell moment a Catalunya.
3. Les eleccions al parlament seran cada 40 torns.
4. El president de la cambra tindrà la funció de donar la paraula i gestionar-la i de convocar a votació els diputats.
5. Cada diputat només pot parlar un cop a cada votació.
6. Els diputats tenen la funció de legislar.
7. Les lleis s’han d’aprovar per majoria absoluta (50%+1) al parlament.
8. Els diputats s’escolliran el dia de votació general de la següent manera:

* Un cop finalitzi la votació es sumarà tots els vots [x].
* X es dividirà pel nombre de diputats [z] = [y].
* El nombre de vots de cada partit es dividirà entre y i el resultat serà el nombre de diputats que li toquen [N].
* En cas de que la divisió N doni decimals i faltin alguns diputats a repartir, es repartiran de major a menor decimal cada diputat sobrant.
* El president del parlament es escollit pels diputats amb majoria absoluta de vots.

### Article 5

El poder executiu resideix en el govern.

1. El govern està format pel cap d’estat, el primer ministre (president) i els ministres d’economia, de defensa, de cultura i foment.
2. El president serà escollit amb majoria absoluta pels diputats del parlament.
3. Els ministres els escollirà el president.
4. La funció del president serà la de representar el govern i dirigir-lo.
5. La funció del ministre d’economia serà la de gestionar els ingressos i despeses de l’estat.
6. La funció del ministre de defensa és la de dirigir i gestionar l’exercit i la policia.
7. La funció del ministre de foment és la de gestionar les infraestructures de l’estat.
8. La funció del ministre de cultura és la de defensar la cultura del país i gestionar l’educació del país.
9. La funció del cap d’estat és representar la nació.
10. El cap d’estat és un càrrec de per vida i hereditari reservat al cap de la família reial de Catalunya.
11. Els ministres podran contractar el personal que necessitin sempre que ho aprovi el parlament.

### Article 6

El poder judicial resideix en el Tribunal Suprem i els Tribunals Ordinaris.

1. La justícia s’administra en nom de l’estat.
2. Els jutges han de ser independents en la seva funció, només estan sotmesos a la llei.
3. La feina del tribunal suprem serà la de jutjar la constitucionalitat d’una llei o revisar una sentència d’un tribunal ordinari.
4. La feina del tribunal ordinari és jutjar segons la llei els actes que presumptament la violin i siguin denunciats.
5. Hi hauran 6 jutges ordinaris.
6. Per arribar a ser jutge dels tribunals ordinaris és necessari que hi hagi una vacant, en cas de que hi hagin més vacants que sol·licitants es sortejarà la plaça.
7. Els casos a jutjar en un tribunal ordinari es sortejaran amb un dau de sis cares (una cara per jutge) a qui li toca jutjar-lo.
8. Els càrrecs de jutge ho són de per vida i només es perden si es comet un delicte.
9. Per arribar a ser jutge del Tribunal Suprem cal que hi hagi una vacant, el candidat ha de tenir mínim 30 torns d’experiència en els tribunals ordinaris, serà escollit pel parlament.
10. El Tribunal Suprem està format per un jutge del grup Progressista i un del grup Tradicionalista en el parlament, la tercera plaça del Tribunal Suprem serà pel jutge neutral.
11. El grup progressista del parlament estarà format pels partits Gitano i de Treballadors de Catalunya, qualsevol nou membre del grup ha de ser acceptat per majoria (50%+1) dels diputats del grup al parlament.
12. El grup tradicionalista del parlament estarà format en un inici pel Partit Tradicionalista de Catalunya i el Partit Nacionalista Català. Qualsevol nou membre del grup ha de ser acceptat per majoria (50%+1) dels diputats del grup al parlament.
13. Per prendre un decisió al Tribunal Suprem s’ha de votar entre els membres del TS i la decisió que guanyi per majoria serà la que prendrà el TS.
14. El mètode per escollir quins jutges formen el tribunal suprem és el següent:

* El grup tradicionalista del parlament presentarà un candidat, el grup progressista un altre, per les vacants tradicionalista i progressista respectivament.
* El candidat neutre ha de ser acceptat pels dos grups unànimement.

### Article 7

Catalunya és una unitat indivisible de pobles que formen l’única Nació Catalana.

### Article 8

Tothom és igual davant la llei i per naturalesa.

### Article 10

Tothom té dret a la propietat privada i que aquesta no sigui violada per ningú.

### Article 11

Tothom pot circular lliurement per tot el territori català, excepte propietat privada i llocs on l’estat prohibeixi circular.

### Article 12

Tothom té dret a participar en la política (votar, ser escollit) menys els que no visquin a Catalunya en el moment de fer-ho.

### Article 13

Tothom és lliure, no es pot forçar a treballar a ningú.

### Article 14

Tothom té dret a portar una arma d’un tret cada torn i no explosiva.

### Article 15

Tothom té dret a fer vaga sense que el despatxin per fer-ne.

### Article 16

Tothom té dret a manifestar-se, sindicar-se, reunir-se en qualsevol espai públic on l’estat doni permís o en propietat privada d’un propietari que participi en l’activitat.

### Article 17

L’exèrcit no pot actuar sense una ordre directa del ministre de defensa i aprovació del parlament.

### Article 19

Tothom té dret a la llibertat d’expressió.

### Article 20

Ningú pot ser jutjat 2 vegades pel mateix crim.

### Article 21

Queda garantida la inviolabilitat de la correspondència.

### Article 22

L’estat ni ningú poden torturar a habitants de Catalunya.

### Article 23

Tothom té dret a un judici just on es respecti la presumpció d’innocència, se l’acusi de vulnerar la llei i s’aportin probes contundents del crim en qüestió.

### Article 24

Tothom té dret a un judici el més ràpid possible.

### Article 25

Qualsevol judici que vulneri aquesta constitució queda invalidat.

### Article 26

Ningú pot ser detingut ni pres si no es per causa de delicte. Tot detingut serà posat en llibertat o lliurat a l’autoritat judicial dintre dels 10 torns següents a l’acte de detenció.

### Article 27

Totes les normes i lleis del país han de respectar tots i cadascun dels punts d’aquesta constitució.

### Article 28

L’estat es reserva l’autoritat (per mitjà dels jutges) de violar els punts 10 i 13 d’un individu en cas de que, aquest, hagi atemptat contra la legalitat vigent i/o aquesta constitució.

### Article 29

El parlament no pot aprovar cap llei que violi aquesta constitució.

### Article 30

Qualsevol judici ha de respectar, tant en el procés com en la sentència, la declaració de drets (present a la constitució), la constitució i el llibre de lleis. Sinó, el judici i la sentència es declararan nul·les, no es repartirà el judici i l’acusat serà innocent.

### Article 31

Qualsevol tractat internacional ha de ser acceptat per majoria al parlament.

### Article 32

La moneda oficial del país és l’euro, només es poden utilitzar monedes estrangeres inferiors a 5 euros pels intercanvis comercials al país.

### Article 33

El banc encarregat d’imprimir moneda és el URI BANK, és l’únic que pot imprimir euros.

### Article 34

Aquest text no pot ser modificat, només en cas de petició popular (30 firmes) i de l’aprovació amb 2 terços del parlament a favor i la firma del cap d’estat.

### Article 35

Son treballadors públics tots aquells que estiguin contractats per alguna institució estatal.

### Article 36

No es pot condemnar a la pena capital a ningú.